סוטה פרק שלישי היה נוטל

סוטה יט,א

משנה:

היה נוטל (הבעל) את מנחתה מתוך כפיפה מצרית, ונותנה לתוך כלי שרת, ונותנה על ידה (להניף) (דהא אמרינן דאין מצות כהונה במנחות אלא מקמיצה ואילך, והגָשָה נמי תחילת קמיצה היא: שאין זר קרב למזבח; אבל קידוש כלי ויציקה ובלילה שטעונות שמן - כשר בזר); וכהן מניח ידו מתחתיה ומניפה (ובגמרא יליף דתנופה צריכי יד בעלים ויד כהן, ו'בעלים' דמנחת סוטה - היא האשה).

הניף והגיש (לקרן מערבית דרומית, כדתניא בפרק שלישי בסדר מנחות (יט,ב)) קמץ והקטיר (וכולהו הנך כתיבי במנחת סוטה: תנופה והקרבה קמיצה והקטרה) - והשאר נאכל לכהנים (שכל הנקמצות - שיריהן נאכלין, דכתיב 'תורת' בסתם מנחה (ויקרא ו,ז) 'וזאת תורת המנחה כו' עד [פסוק ט] והנותרת ממנה [יאכלו אהרן ובניו] וגו').

היה מַשְקָהּ ואחר כך מקריב את מנחתה (בגמרא פריך: הא תנא ליה 'והקטיר', ומה יקריב עוד לאחר הקטרה?).

רבי שמעון אומר: מקריב את מנחתה ואחר כך היה מַשְקָהּ, שנאמר [במדבר ה,כו: וקמץ הכהן מן המנחה את אזכרתה והקטיר המזבחה] ואחר ישקה את האשה את המים. (פלוגתא דרבנן ורבי שמעון, בגמרא ילפינן לה מקראי.)

אם מַשְקָהּ ואחר כך הקריב את מנחתה – כשרה.

גמרא:

אמר ליה רבי אלעזר לרבי יאשיה דדריה (אמורא הוא, ובדורו של רבי אלעזר בן פדת; ועוד היה רבי יאשיה שהיה תנא בר פלוגתא דרבי יונתן בכוליה גמרא; והיינו דקאמר לרבי יאשיה דדריה: דלא תימא לרבי יאשיה הזקן, דלאו אורח ארעא למימרא ליה הכי, שגדול וזקן ממנו היה): לא תיתב אכרעך עד דמפרשת לה להא מילתא: מנין למנחת סוטה שטעונה תנופה?

מנא לן? 'והניף' כתיב בה!?

בבעלים מנלן (שתהא האשה מניפה עם הכהן, דהא קרא בכהן לחודיה כתיב 'ולקח הכהן מיד האשה וגו' (במדבר ה,כו))?

אתיא 'יד' 'יד' מ(תנופת חזה ושוק ואימורין ד)שלמים: כתיב הכא (במדבר ה,כה) ולקח הכהן מיד האשה [את מנחת הקנאת; והניף את המנחה לפני ה' והקריב אתה אל המזבח] וכתיב התם (ויקרא ז,ל) ידיו תביאנה [את אשי ה' את החלב על החזה יביאנו את החזה להניף אתו תנופה לפני ה'] (בבעלים כתיב, וגבי תנופה כתיב) מה כאן (בסוטה, כתיב) כהן (בתנופת מנחתה) - אף להלן כהן, ומה להלן בעלים - אף כאן בעלים; הא כיצד? - מניח ידו תחת ידי הבעלים ומניף.

הניף והגיש קמץ [והקטיר - והשאר נאכל לכהנים]; היה מַשְקָהּ ואחר כך מקריב את מנחתה:

הא אקרבהּ (קודם השקאה, דקתני 'קמץ והקטיר' והדר תניא 'היה משקה')?

הכי קאמר: (הא דתנא רישא 'הניף והגיש קמץ והקטיר' - לאו דוקא קודם השקאה נקט, ולא איירי בהשקאה כלל, אלא איירי בסדר הקרבת מנחת סוטה) סדר מנחות כיצד? - הניף והגיש קמץ והקטיר (שכן הוא תנופה והגשה קמיצה והקטרה) והשאר נאכל לכהנים (והכי קאמר: כשבא להקריבה היה נוטלה מתוך כפיפה כו', והדר איירי מי קודם: או השקאה קודם כל אלה, או אם כל אלה קודמין להשקאה); ובהשקאה גופה פליגי רבי שמעון ורבנן: דרבנן סברי מַשְקָהּ ואחר כך מקריב את מנחתה, ורבי שמעון סבר מקריב את מנחתה ואחר כך מַשְקָהּ, שנאמר [במדבר ה,כו: וקמץ הכהן מן המנחה את אזכרתה, והקטיר המזבחה] ואחר ישקה [את האשה את המים].

ואם השקה ואחר כך הקריב את מנחתה כשרה:

(סוטה יט,ב)

הברייתא להלן דורשת את הפסוקים:

(במדבר ה,כג) וכתב את האלת האלה הכהן בספר ומחה אל מי המרים:

(במדבר ה,כד) והשקה את האשה את מי המרים המאררים; ובאו בה המים המאררים למרים

(במדבר ה,כה) ולקח הכהן מיד האשה את מנחת הקנאת; והניף את המנחה לפני ה' והקריב אתה אל המזבח

(במדבר ה,כו) וקמץ הכהן מן המנחה את אזכרתה, והקטיר המזבחה; ואחר ישקה את האשה את המים

(במדבר ה,כז) והשקה את המים, והיתה אם נטמאה ותמעל מעל באישה ובאו בה המים המאררים למרים וצבתה בטנה ונפלה ירכה; והיתה האשה לאָלָה בקרב עמה

(הכי גרסינן:) תנו רבנן [דומה לספרי במדבר פסקא יז]: *'והשקה' - מה תלמוד לומר? והלא כבר נאמר 'והשקה'?*

(ולא גרסינן 'בתרא' ברישא ו'קמא' בסיפא [שאין זה לשון ברייתא], ופירוש משובש הוא, וטעה ב'והלא כבר נאמר' דמשמע שזה נאמר מתחילה;

והכי פירוש: סדר המקראות כך הוא: וכתב... ומחה [פסוק כג] והשקה [פסוק כד] והניף... המנחה... והקריב [פסוק כה]- דהיינו הגשה – וקמץ... והקטיר... ואחר ישקה את האשה את המים [פסוק כו] , והדר תו כתיב השקאה שלישית [פסוק כז]: והשקה את המים והיתה אם נטמאה וגו', וקאמר רבי עקיבא: 'והשקה את האשה' דכתיב קודם הקטרת המנחה - מה תלמוד לומר? והלא כבר נאמר אחר הקטרת המנחה 'והשקה את המים' [פסוק כז], וההוא - דוקא הוא, ואין הראשון דוקא! דמדכתיב 'ואחר ישקה את האשה' [פסוק כו] – שמע מינה השקאה אחר הקטרה היא;

**ומה ת"ל 'והשקה** את האשה' [פסוק כד] אחר המחיקה? ללמדך:)

*שאם נמחקה מגילה ואומרת "איני שותה"* (ולא הודית לומר "טמאה אני") *- מערערין אותה ומשקין אותה בעל כרחה* (כלומר: פותחין פיה שלא בטובתה ושופכין את המים לתוך גרונה) - (ואפילו נמחקה מגילה קודם הקטרה, דשלא כדין עשו הכהנים, דכיון דאינה שותה עד לאחר הקטרה לא היה להם למחוק, דכל מה שיש שהות לאחר את המחיקה מאחרין, שמא תודה - אפילו הכי: הואיל ונמחקה ואפילו שלא כדין - אין שומעין לה לאמר "איני שותה", אלא או תשתה או תודה, ולכך נאמר 'והשקה' אחר המחיקה; ולא שתשתה מיד לאחר הקטרה, אלא הא קמשמע לן: שהמחיקה גורמת לה לשתות) *דברי רבי עקיבא;*

*רבי שמעון אומר* (לא פליג אדרבי עקיבא, אלא מר דריש האי קרא ומר דריש האי קרא, והכי אמר לקמן בשמעתין: דתרוייהו סבירא להו מקריב מנחתה ואחר כך משקה)*: 'ואחר ישקה'* (במדבר ה,כו) *מה תלמוד לומר? והלא כבר נאמר 'והשקה'* (פסוק שלישי (פסוק כז): 'והשקה את המים' לאחר הקטרה מה תלמוד לומר 'ואחר ישקה' (פסוק כו))*? אלא: לאחר כל מעשים כולן האמורין למעלה* (ומה אמור למעלה? - השבעה וקבלה וכתיבה ומחיקה והקטרת המנחה)*; מגיד שלשה דברים מעכבין בה: עד שלא קרב הקומץ, ועד שלא נמחקה מגילה, ועד שלא תקבל עליה שבועה* (ההקטרה והשבעה ומחיקה; ולקמיה פריך: פשיטא!? קודם המחיקה מה תשתה?)'.

'*עד שלא קרב הקומץ*' - רבי שמעון לטעמיה, דאמר '*מקריב את מנחתה ואחר כך משקה*';

'*עד שלא נמחקה מגילה*'? - אלא מאי משקה לה?

אמר רב אשי: לא! נצרכה לשרישומו ניכר (שאם היה רישומו ניכר - צריך לחזור ולמחוק עד שלא יהא רישומו ניכר).

'*עד שלא תקבל עליה שבועה*' - מישתא הוא דלא שתיא, הא מיכתב כתבי לה (כהן למגילה קודם קבלת שבועה; בתמיה)? והאמר רבא: 'מגילת סוטה שכתבה קודם שתקבל עליה שבועה - לא עשה ולא כלום' (דכי כתיב 'וכתב את האלות' - אחר קבלת שבועה כתיב)?

כדי נסבה (שלא לצורך, דהא אפילו מיכתב לא כתבינן).

במאי קמיפלגי (אמתניתין קאי, וברייתא נקט ברישא, לאשמועינן מהיכא יליף רבי שמעון טעמיה; וקבעי: רבנן השתא היכי דרשי להו לקראי? ורבי שמעון היכי דריש להו לכולהו)?

תלתא קראי כתיבי: 'והשקה' קמא (במדבר ה,כד), ואחר ישקה (פסוק כו), 'והשקה' בתרא (במדבר ה,כז): רבנן סברי 'והשקה' קמא לגופו (דקודם הקטרה דוקא הוא): שמשקה ואחר כך מקריב את מנחתה (ואף על גב דכתיב 'ואחר ישקה', דמשמע דוקא - על כרחך מקרא האמור ראשון אינו נדרש אלא לגופו, ומקראות יתירות האמורים אחריו ניתנו לדרוש; הילכך קמא דוקא, לומר שמשקהּ ואחר כך מקריב את מנחתה); 'ואחר ישקה' - מיבעי ליה לשרישומו ניכר (ועל כרחך 'ואחר ישקה' - אף על פי שנכתב אחר הקטרה - אקודם הקטרה קאי, 'ואחר' דקאמר - אמחיקה קאי, הכתובה למעלה, וקאמרי רבנן: דאם לא נמחקה יפה - לא ישקנה); 'והשקה' בתרא (נמי אקודם הקטרה קאי, ולדרשה אתא על כרחך): שאם נמחקה מגילה ואומרת "איני שותה" - מערערין אותה ומשקה אותה בעל כרחה;

ורבי שמעון סבר: 'ואחר ישקה' (משמע דדוקא הוא, ודוקא כתיבה לאחר הקטרה) – לגופו: שמקריב את מנחתה ואחר כך משקה (לומר שכולן מעכבין בה: הקטרת המנחה, ורושם הניכר, וכולהו מהכא נפקי דקודמין להשקאה); 'והשקה' קמא - שאם השקה ואחר כך הקריב את מנחתה - כשרה (לאכשורי דאי עביד איפכא); 'והשקה' בתרא - שאם נמחקה מגילה (ודוקא אחר הקטרה: דבדין אימחיק) ואמרה "איני שותה" - מערערין אותה ומשקין אותה בעל כרחה. (והיינו דאיכא בין רבי עקיבא לרבי שמעון: דרבי עקיבא לית ליה אם השקה ואחר כך הקריב מנחתה כשרה, הילכך 'והשקה' קמא - דריש לבעל כרחה, ואף על גב דשלא כדין אימחיק קודם הקטרה; 'ואחר ישקה' - לרישומו ניכר; 'והשקה' בתרא – לגופיה: לומר שמקריב מנחתה ואחר כך משקה.)

ורבנן?

בדיעבד לא פתח קרא! (אין דרך הכתוב לומר בתחילת דבריו שלא כדרך מצותן, אלא בתחילה סדר משפט דבריו ולבסוף מרבה מקראות לדרוש!)

וסבר רבי עקיבא 'משקין אותה בעל כרחה'? והתניא: '*רבי יהודה אומר: כלבוס* (שני שינים יש לו ונותן לתוך פיה זקוף) *של ברזל מטילין לתוך פיה, שאם נמחקה מגילה ואמרה "איני שותה" - מערערין אותה ומשקין אותה בעל כרחה. אמר רבי עקיבא: כלום אנו צריכין אלא לבודקה* (אם טהורה אם טמאה) *- והלא בדוקה ועומדת* (דכיון דאמרה "איני שותה" - מודה שהיא טמאה)*!? אלא: עד שלא קרב הקומץ יכולה לחזור בה* (ולומר "איני שותה", ואין אונסין אותה, דהא מודה דטמאה היא)*; משקרב הקומץ אינה יכולה לחזור בה*'.

(ולקמיה פריך) וליטעמיך, תיקשי לך היא גופה: '*משקרב הקומץ אינה יכולה לחזור בה*' (אמאי אינה יכולה לחזור?) והלא בדוקה ועומדת (היא)?

לא קשיא: הא - דקהדרא בה מחמת רתיתא, והא (הא דקתני 'בדוקה ועומדת') דקהדרא בה מחמת בריותא (שאינה רותתת, וקאמרה "איני שותה" - ודאי טמאה היא, ולכך אינה רותתת, דסמכא מעיקרא ואמרה: כי מטינא למשתי - לא שתינא, ולא שנא קרב קומץ ולא שנא לא קרב - לא שתיא, כדמפרש ואזיל: כל מחמת בריותא כלל כלל לא שתיא), והכי קאמר: כל מחמת בריותא - כלל כלל לא שתיא (ואפילו קירב הקומץ); (והא דמפליג בין קרב ללא קרב - דקא הדרא בה) מחמת רתיתא (שאנו רואין אותה רותתת; דאיכא למימר דאינה מאמנת שלא יבדקוה המים ואפילו היא טהורה, ורוצה היתה לסמוך על טהרתה ולשתות, ולפיכך היא רותתת, וכשמגעת לשתות חוזרת בה; הילכך) עד שלא קרב הקומץ, דאכתי לא אמחוק מגילה - אי נמי אמחוק מגילה דשלא כדין עביד כהנים דמחקי - מצי הדרא בה; משקרב הקומץ דבדין עביד כהנים דמחקי - לא מצי הדרא בה (וברייתא קמייתא דלעיל, דקתני 'מערערין אותה' - במחמת ריתותא קאמר).

(סוטה כ,א)

קשיא דרבי עקיבא אדרבי עקיבא: התם אמר מחיקה מעכבא (את האונס: דכל זמן שלא נמחקה, אם אמרה "איני שותה" - יכולה לחזור בה, ולא אנסינן לה להשקותה, אבל אם נמחקה המגילה - מערערין אותה על כרחה, ואפילו לא קירב הקומץ, דהא 'והשקה' קמא דקודם הקטרה - להכי דרשינן!), והכא אמר קומץ מעכב (את האונס: דכל כמה דלא קרב קומץ - אי אמרה "איני שותה" - לא אנסינן לה להשקותה)!?

תרי תנאי ואליבא דרבי עקיבא.

איבעיא להו אמרה "איני שותה" מחמת בריותא, וחזרה ואמרה "שותה אני" - (לרבי עקיבא) מהו (להשקותה מרצונה)?

כיון דאמרה "איני שותה" – 'טמאה אני' קאמרה, וכיון דאחזיק נפשה בטומאה לא מציא הדרה בה? או דילמא כיון דאמרה "שותה אני" - גליא דעתה דמחמת ביעתותא הוא דאמרה?

תיקו.

אמר אבוה דשמואל: צריך שיתן (דבר) מר לתוך המים.

מאי טעמא?

דאמר קרא 'מי המרים' [במדבר ה פסוקים יח,יח,כג,כד] - שמרים כבר (קודם מחיקה; אלמא מחמת דבר אחר הם מרים, ואין מרירה על שם קללת בדיקתם נקרא, דהא מקמי מחיקה - לאו בני מיבדק נינהו).

משנה:

עד שלא נמחקה המגילה, אמרה "איני שותה" - מגילתה נגנזת (בצדי ההיכל, דכל כתבי הקדש שאינן ראויין לקרות בהן - נגנזין שלא יתבזו), ומנחתה מתפזרת על הדשן (שהיא בעזרה, ששורפין שם פסולי קדשי קדשים ופסולי אימורים שמחיצתן לפנים מן הקלעים, כדאמרינן בשחיטת קדשים (קד,ב): שלשה 'בית הדשן' הם; דהואיל וקדשה בכלי - נשרפת בעזרה; והאי 'מתפזרת' - היינו נשרפת, כדאמר לקמן (כג,א): '*ואלו שמנחותיהם נשרפות*', וקא חשיב להא: '*האומרת "איני שותה"*'),

ואין מגילתה כשרה להשקות בה סוטה אחרת (דבעינן כתיבה לשמה, דכתיב 'ועשה לה הכהן' [במדבר ה,ל]: 'לה' - לשמה).

נמחקה המגילה ואמרה "טמאה אני" - המים נשפכין (כיון דאמרה "טמאה אני" - בדוקה ועומדת היא, ומים המרים לא ניתנו אלא לברר את הספק) ומנחתה מתפזרת על בית הדשן.

נמחקה המגילה ואמרה "איני שותה" - מערערין אותה (דדלמא טהורה היא, ומחמת רתיתותה קאמרה) ומשקין אותה בעל כרחה.

אינה מספקת לשתות עד שפניה מוריקות ועיניה בולטות והיא מתמלאת גידין (הגידין שבלחייה נופחין ונראות כמליאה גידין, וגם בשרה נעשית שיטה שיטה של נפיחה; והכי תניא בספרי: כמין שרביטין מזורקין בה), והם אומרים 'הוציאוה שלא תטמא העזרה' (שערי נקנור או עזרת נשים, שתצא דרך שם). (ולקמיה פריך 'והא אמרינן בעלמא דשערי נקנור לא נתקדשו' וכל שכן עזרת נשים, ומת מותר ליכנס למחנה לויה!?)

אם יש לה זכות - היתה תולה לה.

יש זכות תולה שנה אחת, יש זכות תולה שתי שנים, יש זכות תולה שלש שנים; מכאן אומר בן עזאי: חייב אדם ללמד את בתו תורה שאם תשתה - תדע שהזכות תולה לה (תראה ותלמד בפרשת סוטה שהזכות תולה, דילפינן מ'ונקתה ונזרעה זרע' [במדבר ה,כח]: ונקתה – על ידי זכיות כדי זריעת זרע: תשעה חדשים, ויש אומרים יותר, כדמפרש בגמרא).

ר"א[[1]](#footnote-1) אומר: כל המלמד בתו תורה - <כאילו> לומדה תפלות (מפרש בגמרא).

רבי יהושע אומר: רוצה אשה בקב ותפלות (גרסינן) מתשעה קבין ופרישות. (ובגמרא מפרש מאי קאמר.)

הוא היה אומר: חסיד שוטה, ורשע ערום, ואשה פרושה, ומכות פרושין (מפרש בגמרא שמכה את עצמו בכתלים להראות שהוא עניו וצנוע) - הרי אלו מבלי עולם.

גמרא:

אמר רב יהודה אמר שמואל משום רבי מאיר: '*כשהייתי למד תורה אצל רבי עקיבא הייתי מטיל קנקנתום לתוך הדיו, ולא אמר לי דבר; כשבאתי אצל רבי ישמעאל, אמר לי: בני! מה מלאכתך? אמרתי לו: לבלר (סופר) אני. אמר לי: בני! הוי זהיר! שמלאכתך מלאכת שמים היא, שמא תחסיר אות אחת* (כגון א' וה': אלהים אמת (ירמיהו י,י) [או יכתוב 'אלים' או יכתוב 'מת']) *או תייתר אות אחת* (כגון 'בראשית בראו אלהים') [ואם כותב בקנקנתום אי אפשר למחוק] *- נמצאת אתה מחריב את כל העולם כלו!*

*אמרתי לו: דבר אחד יש לי שאני מטיל לתוך הדיו, וקנקנתום שמו* (לקמן מפרש מאי תשובה היא זו)*;*

*אמר לי: וכי מטילין קנקנתום לתוך הדיו? התורה אמרה 'ומחה' - כתב שיוכל למחות* (ורבי ישמעאל סבר מוחקין לה מן התורה, ולא בעי כתיבה לשמה; ואפרשת סוטה לחודה קא קפיד)!

מאי קאמר ליה ומאי קא מהדר ליה (מאי קאמר ליה רבי ישמעאל דקא מהדר ליה רבי מאיר 'דבר אחד יש לי שעושה רושם ואינו נמחק'? מה ענין קנקנתום אצל חיסור ויתור)?

הכי קאמר ליה: לא מבעיא בחסירות ויתירות, דבקי אנא, אלא אפילו למיחש לזבוב: דדילמא אתי ויתיב אתגיה דדלי"ת ומחיק ליה ומשוי ליה רי"ש (כגון דלי"ת דאחד[[2]](#footnote-2)) – 'דבר אחד יש לי שאני מטיל לתוך הדיו וקנקנתום שמו' (ואינו נמחק לגמרי).

איני! והא תניא: '*אמר רבי מאיר: כשהייתי למד תורה אצל רבי ישמעאל הייתי מטיל קנקנתום לתוך הדיו ולא אמר לי דבר; כשבאתי אצל רבי עקיבא אסרה עלי*'.

קשיא שמוש אשמוש (דקאמר לעיל שימוש דרבי עקיבא קודם, ואמר הכא דרבי ישמעאל קודם!) קשיא אסרה אאסרה?

בשלמא שמוש אשמוש לא קשיא: מעיקרא אתא לקמיה דרבי עקיבא; כיון דלא מצי קם אליביה (על עיקרי טעמיה, שהיה אומר על טמא טהור ומראה לו פנים ועל טהור טמא ומראה לו פנים) - אתא לקמיה דרבי ישמעאל, וגמר גמרא (המשניות סתומות כמו שהן, כדגמיר להו מרבו ורבו מרבו); הדר אתא לקמיה דרבי עקיבא, סבר סברא (לעמוד על עיקר טעמי המשנה: מפני מה זה טמא וזה טהור, זה אסור וזה מותר, ועל מה כל דבר נסמך, ועל איזה מקרא; וזה 'תלמוד' שהיה בימי התנאים; ולהבין דבר מתוך דבר כשהיה דבר חדש נשאל בבית המדרש: מהיכן ילמדוהו ולאיזה משנה ידמוהו); אלא 'אסרה אאסרה' קשיא!

קשיא.

תניא: '*רבי יהודה אומר: אומר היה רבי מאיר: לכל מטילין קנקנתום לתוך הדיו*

(סוטה כ,ב)

*חוץ מפרשת סוטה* (ואפילו בספר תורה) *בלבד.*

*רבי יעקב אומר משמו* (של רבי מאיר)*: חוץ מפרשת סוטה של מקדש* (של כל סוטה וסוטה)'.

מאי בינייהו (כלומר במאי קמיפלגי? באיזה טעמא)?

אמר רב ירמיה: למחוק לה מן התורה (מפרשת סוטה שבספר תורה) איכא בינייהו (לתנא קמא מחקינן, לרבי יעקב לא מחקינן).

והני תנאי כי הני תנאי (דאיפלגו נמי בכתיבה לשמה), דתניא: '*אין מגילתה כשירה להשקות בה סוטה אחרת; רבי אחי בר יאשיה אומר: מגילתה כשירה להשקות בה סוטה אחרת*'.

אמר רב פפא: דילמא לא היא: עד כאן לא קאמר תנא קמא התם אלא כיון דאינתיק (מכל נשים) לשום רחל (לשמה של זו) - לא הדרא מינתקא לשום לאה, אבל תורה - דסתמא כתיבה - הכי נמי דמחקינן!?

אמר רב נחמן בר יצחק (איהו נמי פריך דהני תנאי לאו כי הני תנאי ופריך לאידך גיסא ואית ליה נמי דרב פפא, והכי קאמר): (איכא למיפרך להאי גיסא ואיכא למיפרך להאי גיסא:) דילמא לא היא: עד כאן לא קאמר רבי אחי בר יאשיה התם אלא במגילה, דאיכתוב לשום אלות בעולם, אבל תורה - דלהתלמד כתיבה - הכי נמי דלא מחקינן.

ורבי אחי בר יאשיה לית ליה '*כתב* (לה גט) *לגרש את אשתו ונמלך* (מלגרשה)*, מצאו בן עירו* (ששמו כשמו והוא מאותה העיר) *ואמר לו: "שמי כשמך ושם אשתי כשם אשתך* (ובני עיר אחת אנחנו וגט זה ראוי לי תניהו לי ואגרש בו את אשתי)*" - פסול לגרש בו*' (דדרשינן 'לה' – לשמה, דכתיב 'וכתב לה ספר כריתות' [דברים כד,א], והכא נמי כתיב 'ועשה לה הכהן' [במדבר ה,ל])?

אמרי: התם [דברים כד,א: כי יקח איש אשה ובעלה; והיה אם לא תמצא חן בעיניו כי מצא בה ערות דבר] וכתב לה [ספר כריתת ונתן בידה ושלחה מביתו] אמר רחמנא: בעינן כתיבה לשמה.

הכא נמי [במדבר ה,ל: או איש אשר תעבר עליו רוח קנאה וקנא את אשתו והעמיד את האשה לפני ה'] ועשה לה [הכהן את כל התורה הזאת]!?

- מאי 'עשייה'? – מחיקה.

אינה מספקת לשתות עד שפניה [עד שפניה מוריקות ועיניה בולטות והיא מתמלאת גידין]:

מני (הא דקתני דכיון ששתתה - נבדקת)?

רבי שמעון היא, דאמר מקריב את מנחתה ואחר כך משקה: דכמה דלא קרבה מנחתה (דאי לא אקרבה ברישא) לא בדקי לה מיא (לא הוה מיבדקה עד שתקרב מנחתה), דכתיב [במדבר ה,טו: והביא האיש את אשתו אל הכהן והביא את קרבנה עליה עשירת האיפה קמח שערים לא יצק עליו שמן ולא יתן עליו לבנה, כי מנחת קנאת הוא:] מנחת זכרון מזכרת עון.

אימא סיפא: '*יש לה זכות היתה תולה לה*' - אתאן לרבנן, דאי רבי שמעון - האמר '*אין זכות תולה במים המרים*' (במתניתין (לקמן כב,ב))!?

אמר רב חסדא: הא מני? - רבי עקיבא היא, דאמר (לעיל (יט,ב)) מקריב את מנחתה ואחר כך משקה (משקרב הקומץ אינה יכולה לחזור בה; אלמא מקרבי לה קודם שתשתה); ובזכות - סבר לה כרבנן.

והם אומרים הוציאוה [שלא תטמא העזרה]:

מאי טעמא? דדילמא מתה? למימרא דמת אסור במחנה לויה (בהר הבית; דהא עזרת נשים וגם שער נקנור לא נתקדשו בקדושת עזרה, והרי הן כשאר הר הבית)? והתניא: '*טמא מת מותר ליכנס למחנה לויה, ולא טמא מת בלבד אמרו, אלא אפילו מת עצמו, שנאמר* (שמות יג,יט) ויקח משה את עצמות יוסף עמו [כי השבע השביע את בני ישראל לאמר: פקד יפקד אלקים אתכם והעליתם את עצמתי מזה אתכם] *'עמו' – במחיצתו* (ובמדבר נמי היו שלש מחנות: לפנים מן הקלעים - מחנה שכינה, 'והלוים יחנו סביב למשכן העדות' (במדבר א) - זה מחנה לויה, והדגלים - שלש פרסאות - זה מחנה ישראל; ומשה היה לוי, וקאמר 'עמו')!?

אמר אביי: שמא תפרוס נדה (אגב ביעתותא דמים המרים; והנדה והזב והזבה ובעל קרי אסורים במחנה לויה, כדילפינן בפסחים בפרק 'אלו דברים' (סז,א)).

למימרא דבעיתותא מרפיא?

אִין, דכתיב [אסתר ד,ד: ותבואינה נערות אסתר וסריסיה ויגידו לה] ותתחלחל המלכה מאד [ותשלח בגדים להלביש את מרדכי ולהסיר שקו מעליו ולא קבל]; ואמר רב שפירסה נדה.

והא אנן תנן (נדה פ"ד מ"ז) 'חרדה מסלקת דמים'?1

פחדא (דאגה שאינה באה פתאום אלא דואגת שמא יבואו אויבים להורגה) צמית (צומת את המקור מלהוציא דם ואפילו בשעת וסתה), ביעתותא (הבאה פתאום כגון זו שלא היתה חרידה עד עכשיו ופתאום היא מרגשת בצערה) מרפיא (הדמים פותח את המקור) (וכן באסתר שבאת לה שמועת מרדכי פתאום) (וההיא דנדה ('חרדה מסלקת דמים' נדה פ"ד מ"ז)- אדאגה איתמר, דקתני '*הגיע שעת וסתה ולא בדקה טמאה מפני שאורח בזמנו בא*; *רבי מאיר אומר: אם היתה במחבא והגיע שעת וסתה ולא בדקה – טהורה*'; [ומסביר רש"י:] אם בדקה אחרי כן ומצאתה טהורה' ולא אמר 'אורח בזמנו בא' שחרדה מסלקת את הדמים).

יש לה זכות היתה [תולה לה. יש זכות תולה שנה אחת, יש זכות תולה שתי שנים, יש זכות תולה שלש שנים]:

מני מתניתין (דקתני יש זכות תולה שלש שנים)?

לא אבא יוסי בן חנן, ולא ר"א בן יצחק איש כפר דרום, ולא רבי ישמעאל, דתניא: '*אם יש לה זכות תולה לה שלשה חדשים כדי הכרת העובר* (דדריש 'ונקתה' - על ידי זכות, כדי 'ונזרעה זרע': כשיעור שהעובר ניכר במעוברת) *- דברי אבא יוסי בן חנן; ר"א בן יצחק איש כפר דרום אומר: תשעה חדשים, שנאמר* [במדבר ה,כח: ואם לא נטמאה האשה וטהרה הוא] ונקתה ונזרעה זרע, ולהלן הוא אומר (תהלים כב,לא) זרע יעבדנו יסופר [לה' לדור] *- זרע הראוי לספר* (לחיות ולבא לידי סיפור שבחו של מקום)*; רבי ישמעאל אומר: שנים עשר חדש, ואף על פי שאין ראיה* (גמורה) *לדבר* (דזכות תולה י"ב חודש) *- זכר לדבר* (ולקמן מפרש אמאי אינה ראיה) *דכתיב* (דניאל אמר לנבוכדנצר כשפתר לו החלום שיהא נטרד מן האנשים ולהיות עם בהמה וחיה) (דניאל ד,כד) *להן מלכא* (אמנם המלך) *מלכי ישפר עליך* (עצתי תיטב בעיניך להאמין לעצתי) *וחטיך בצדקה פרוק* (חטאך על ידי צדקה פדה) *ועויתך במיחן ענין* (ועונותיך בחנינת העניים)

(סוטה כא,א)

*הן תהוי ארכא לשלותיך* (ואז תהא אורך זמן לשלומך, שלא יבאו עליך הפורענות; וכן עשה נבוכדנצר: היה מקבץ בכל יום עניי ישראל שהביא בגולה והיו צריכין מזונות ומפרנסם; ואף דניאל כשהשיאו עצה זו - לכך נתכוין שראה את ישראל בגולה מחזרין על הפתחים)*; וכתיב* (דניאל ד,כה) *כלא מטא על נבוכדנצר מלכא* (כל הפורענות הגיע על נבוכדנצר) *וכתיב* (דניאל ד,כו) *לקצת ירחין תרי עשר* [על היכל מלכותא די בבל מהלך הוה] (אלמא תלה לו הזכות י"ב חדש)!

לעולם (מתניתין, דקתני שלש שנים) רבי ישמעאל, ואשכח קרא דאמר ותני (שונה בהארכת זמן, כלומר: מקרא כתוב שהקב"ה מאריך זמן עד שלש פעמים - הלכך הוו להו שלש שנים), דכתיב (עמוס א,יא) כה אמר ה' על שלשה פשעי אדום [ועל ארבעה לא אשיבנו: על רדפו בחרב אחיו ושחת רחמיו ויטרף לעד אפו ועברתו שמרה נצח].

ומאי '*אף על פי שאין ראיה לדבר - זכר לדבר*'?

דלמא שאני עובדי כוכבים - דלא מפקיד דינא עלייהו (אין ממהרין מן השמים לפקוד עונותם עליהם בעולם הזה, אבל מישראל ממהרין ליפרע בעולם הזה ומדקדקין אחריהם).

ויש זכות תולה שלש שנים:

זכות דמאי (מגינה כל כך)? אילימא 'זכות דתורה' (שהיתה עוסקת בתורה) - הא אינה מצווה ועושה היא (דכתיב 'ולמדתם אותם את בניכם' (דברים יא,יט) - ולא את בנותיכם; וכיון דאינה מצווה - אין שכרה גדול כמצווה ועושה)!? אלא 'זכות דמצוה'? זכות דמצוה מי מגנא כולי האי? והתניא: '*את זו דרש רבי מנחם בר יוסי:* (משלי ו,כג) *כי נר מצוה ותורה אור* [ודרך חיים תוכחות מוסר] *- תלה הכתוב את המצוה בנר ואת התורה באור: את המצוה בנר - לומר לך מה נר אינה מגינה אלא לפי שעה אף מצוה אינה מגינה אלא לפי שעה, ואת התורה באור - לומר לך: מה אור מגין לעולם אף תורה מגינה לעולם; ואומר* (משלי ו,כב) *בהתהלכך תנחה אותך* [בשכבך תשמר עליך; והקיצות - היא תשיחך]*: 'בהתהלכך תנחה אותך' - זה העולם הזה; 'בשכבך תשמור עליך' - זו מיתה; 'והקיצות היא תשיחך' (תליץ בעדך את זכותך) - לעתיד לבא; משל לאדם שהיה מהלך באישון לילה ואפילה, ומתיירא מן הקוצים ומן הפחתים* (גומות) *ומן הברקנים ומחיה רעה ומן הליסטין, ואינו יודע באיזה דרך מהלך; נזדמנה לו אבוקה של אור* (כך זכה לקיים מצוה) *- ניצל מן הקוצים ומן הפחתים ומן הברקנים* (ניצל ממקצת פורעניות) *ועדיין מתיירא מחיה רעה ומן הליסטין* (שדרכן לילך בלילה; פן יפגעו בו, דכתיב 'תשת חושך ויהי לילה בו תרמוש כל חיתו יער' (תהלים קד,כ)) *ואינו יודע באיזה דרך מהלך; כיון שעלה עמוד השחר* (ואף כאן זכה לתורה) *- ניצל מחיה רעה ומן הליסטין* (ניצל מן החטא ומן היסורין) *ועדיין אינו יודע באיזה דרך מהלך* (שמא יכפנו יצרו ליבטל וישיב עליו יצר הרע ופורענות)*; הגיע לפרשת דרכים* (ושם הכיר את דרכו - ואף כאן הגיע ליום המיתה ולא פירש מן התורה עד יום מותו) *ניצל מכולם* (והכי מפרש לה לקמיה)*.*

*דבר אחר: עבירה מכבה* (שכר) *מצוה ואין עבירה מכבה* (שכר מי שעסק) *תורה* (קודם לכן - אלמא מצוה לא מגנא כולי האי)*, שנאמר* (שיר השירים ח,ז) *מים רבים לא יוכלו לכבות את האהבה* [ונהרות לא ישטפוה; אם יתן איש את כל הון ביתו באהבה בוז יבוזו לו] ('לכבות את האהבה' - זו תורה, דכתיב (שיר ב,ד) הביאני אל בית היין ודגלו עלי אהבה' יין - סוד).

אמר רב יוסף: (לעולם מגינה על היסורין הרבה, ומאי '*אינה מגינה*' דקאמר תנא קמא? - מן החטא, שלא יתקפנו יצר הרע קאמר) מצוה בעידנא דעסיק בה - מגנא ומצלא (והיינו לפי שעה דאמר מגנא מן היסורין ומצלא מיצר הרע - שלא יכשילנו לחטא); בעידנא דלא עסיק בה (משנגמר המצוה ואינו עסוק בה) - אגוני מגנא (מן הפורענות), אצולי לא מצלא (ודקתני בברייתא '*עבירה מכבה מצוה*' - לאו מלהגין מן היסורין קאמר, אלא מליטול שכר לעתיד); תורה - בין בעידנא דעסיק בה ובין בעידנא דלא עסיק בה - מגנא ומצלא.

מתקיף לה רבא: אלא מעתה דואג ואחיתופל - מי לא עסקי בתורה - אמאי לא הגינה עלייהו (מיצר הרע, שהחטיאם ועשאם רשעים גמורים; כלומר: אמאי לא תצילהו מן העבירות)?

אלא אמר רבא: תורה - בעידנא דעסיק בה - מגנא ומצלא; בעידנא דלא עסיק בה - אגוני מגנא, אצולי לא מצלא; מצוה - בין בעידנא דעסיק בה בין בעידנא דלא עסיק בה - אגוני מגנא, אצולי לא מצלא.

רבינא אמר: לעולם זכות תורה (ולא שעוסקת בתורה אלא שטורחת בבנה ובבעלה שיעסקו), ודקאמרת 'אינה מצווה ועושה' - נהי דפקודי לא מפקדא, באגרא דמקרין ומתניין בנייהו (שטורחות על בניהן להביאן לבית הספר לקרוא מקרא ולשנות משנה) ונטרן להו לגברייהו עד דאתו מבי מדרשא (וממתינות לבעליהן שיוצאין לעיר אחרת ללמוד תורה) - מי לא פלגאן בהדייהו [וכי אין להם חלק בשכר]?

מאי 'פרשת דרכים' (מהו מדמה להגיע לפרשת דרכים? דהא 'אבוקה' - היינו מצוה; 'עמוד השחר' - היינו תורה; אלא 'פרשת דרכים' מאי היא)?

אמר רבי חסדא: זה תלמיד חכם ויום מיתה (והוא תלמיד חכם ביום מותו, וידע שלא פירש לפרוק מעליו עול תורה).

רב נחמן בר יצחק אמר: זה תלמיד חכם ויראת חטא (זכה ליראת חטא אחר שזכה לתורה - ניצל מכולן, שהתורה מלמדתו דברי מצוה, ודברי איסור, וממה שהוא צריך לפרוש; ויראת חטא מונעו מלרדוף אחרי יצרו).

מר זוטרא אמר: זה תלמיד חכם דסלקא ליה שמעתתא אליבא דהלכתא (והכי קאמר: עלה עמוד השחר - ניצול מן החיה כו': זכה לתורה ניצול מיצר הרע ומן החטא, ועדיין אינו יודע באיזו דרך מהלך: אם יזכה שיסייעוהו מן השמים להתקבל דבריו בין חביריו להורות כהלכה וכמשפט; '*הגיע לפרשת דרכים*' כלומר: זכה לכך - ניצול מכולם).

דבר אחר: עבירה מכבה מצוה ואין עבירה מכבה תורה.

אמר רב יוסף: דרשיה רבי מנחם בר יוסי להאי קרא כי סיני, ואילמלא דרשוה דואג ואחיתופל הכי - לא רדפו בתר דוד, דכתיב (תהלים עא,יא) לאמר אלהים עזבו [רדפו ותפשוהו כי אין מציל] (כך היו אומרים עליו: אלהים עֲזָבוֹ, שבא על אשת איש, ואין אנו נענשין עליו; 'רדפו ותפסוהו כי אין מציל' - אין לו זכות שיצילנו, שהעבירה כבתה זכיותיו).

מאי דרוש? [דברים כג,טו: כי ה' אלקיך מתהלך בקרב מחנך להצילך ולתת איביך לפניך; והיה מחניך קדוש] ולא יראה בך ערות דבר (לא יראה בך עבירה, ואם יראה -) [ושב מאחריך]; והן אינן יודעין שעבירה מכבה מצוה ואין עבירה מכבה תורה.

מאי [שיר השירים ח,ז: מים רבים לא יוכלו לכבות את האהבה, ונהרות לא ישטפוה, אם יתן איש את כל הון ביתו באהבה] בוז יבוזו לו?

אמר עולא: לא כשמעון אחי עזריה (תנא הוא במשנה קמייתא דזבחים, ולמד תורה על ידי אחיו שהיה עוסק בפרקמטיא, כדי שיחלוק בזכות למודו של שמעון, לכך הוא נקרא על שם עזריה אחיו), ולא כרבי יוחנן דבי נשיאה (וכן רבי יוחנן למד על ידי הנשיא שהיה מפרנסו) אלא כהלל ושבנא; דכי אתא רב דימי – אמר: הלל ושבנא אחי הוו: הלל עסק בתורה (מתוך עוני רב כדמפרש במסכת יומא (דף לה,ב)), שבנא עבד עיסקא; לסוף אמר ליה: תא נערוב וליפלוג! יצתה בת קול ואמרה: (שם) אם יתן איש את כל הון ביתו וגו'.

(סוטה כא,ב)

אומר בן עזאי: חייב אדם ללמד את [בתו תורה שאם תשתה - תדע שהזכות תולה לה] רבי אליעזר אומר: כל המלמד את בתו תורה - מלמדה תיפלות:

'*תיפלות*'? סלקא דעתך (וכי תורה תיפלות קרא לה)?

אלא אימא 'כאילו למדה תיפלות' (שמתוכה היא מבינה ערמומית ועושה דבריה בהצנע).

אמר רבי אבהו: מאי טעמא דרבי אליעזר? - דכתיב (משלי ח,יב) אני חכמה שכנתי עָרְמָה [ודעת מזמות אמצא]: כיון שנכנסה חכמה (תורה) באדם – נכנסה עמו ערמומית.

ורבנן - האי 'אני חכמה...' מאי עבדי ליה?

מיבעי ליה לכדרבי יוסי ברבי חנינא, דאמר רבי יוסי ברבי חנינא: אין דברי תורה מתקיימין אלא במי שמעמיד עצמו ערום עליהן (שפירש מכל עסקים ונעשה עליה עני וחסר כל [ל"א: שמשים עצמו ערום עליה גרסינן:] שמערים שיתקיים תורתו, לקבוץ על יד וללמוד מכל אדם), שנאמר: אני חכמה שכנתי ערמה.

אמר רבי יוחנן: אין דברי תורה מתקיימין אלא במי שמשים עצמו כמי שאינו, שנאמר (איוב כח,יב) והחכמה מֵאַיִן (מן העשוי כאין) תִּמָּצֵא [ואי זה מקום בינה].

רבי יהושע אומר: רוצה אשה [בקב ותפלות מתשעה קבין ופרישות):

מאי קאמר?

הכי קאמר: רוצה אשה בקב ותיפלות עמו מתשעת קבין ופרישות (חפיצה ליזון במזונות מועטין ויהא תיפלותה מצוי לה בתשמיש מתשעה קבין ופרישות: לפרוש מן התיפלות, לפיכך אין טוב שתלמוד תורה).

הוא היה אומר: חסיד שוטה [ורשע ערום ואשה פרושה ומכות פרושין- הרי אלו מבלי עולם]:

היכי דמי '*חסיד שוטה*'?

כגון דקא טבעה איתתא בנהרא, ואמר "לאו אורח ארעא לאיסתכולי בה ואצולה".

היכי דמי '*רשע ערום*'?

אמר רבי יוחנן: זה המטעים דבריו לדיין קודם שיבא בעל דין חברו (דמשנקבעו בלב הדיין שערי זכיותיו לדבריו של זה - קשין לסלקן, והרי ערמותו, ורשע הוא שעובר על 'לא תשא שמע שוא' (שמות כג,א)).

רבי אבהו אומר: זה הנותן דינר לעני להשלים לו מאתים זוז (ומעתה לא יטול לקט ויש לו קרובים שיטלום), דתנן (פאה ח,ח): '*מי שיש לו מאתים זוז לא יטול לקט שכחה ופאה ומעשר עני; היה לו מאתים חסר דינר - אפילו אלף נותנין לו כאחת - הרי זה יטול*'.

רבי אסי אמר רבי יוחנן: זה המשיא עצה למכור בנכסים מועטין (דתנן (בבא בתרא קלט,ב) '*מי שמת והניח בנים ובנות: בזמן שהנכסים מרובין הבנים ירשו והבנות יזונו; נכסים מועטין - הבנות יזונו והבנים ישאלו על הפתחים*'), דאמר רבי אסי אמר רבי יוחנן: יתומים שקדמו (קודם שבאו הבנות לבית דין והעמידום בית דין לנכסים בחזקת בנות) ומכרו בנכסים מועטין - מה שמכרו מכרו.

אביי אמר: זה המשיא עצה למכור בנכסים, כרבן שמעון בן גמליאל, דתניא: '*נכסי לך ואחריך לפלוני, וירד הראשון ומכר ואכל - השני מוציא מיד הלקוחות - דברי רבי; רבן שמעון בן גמליאל אומר: אין לשני אלא מה ששייר ראשון*'.

רב יוסף בר חמא אמר רב ששת: זה המכריע אחרים באורחותיו ("ראו ועשו כמוני ולכו בדרכי" - לא נתכוון זה אלא להראות עצמו כחסיד בעיני הבריות, ואין תוכו כברו, אלא שלא ידקדקו אחריו לבדוק בתועבותיו).

רבי זריקא אמר רב הונא: זה המיקל לעצמו ומחמיר לאחרים.

עולא אמר: זה

(סוטה כב,א)

שקרא (מקרא) ושנה (משנה) ולא שימש תלמידי חכמים (ללמוד סברת הגמרא בטעמי המשנה מה הם - רשע הוא, שאין תורתו על בורייה, ואין ללמוד הימנו, שע"י הטעמים - יש חילוק באיסור והיתר, ובדיני ממונות לזכות ולחייב, ובטהרות לטמא ולטהר, כדאמר בכמה דוכתי: 'מאי טעמא אמר מר הכי ומר הכי'? ואמר 'מאי בינייהו? איכא בינייהו כך וכך', וערום הוא שהשומע את קולו שונה משניותיו, כסבור הוא שבקי בטעמיהם ונוהגין בו כבוד כתלמידי חכמים).

אתמר: קרא ושנה ולא שימש תלמידי חכמים: רבי אלעזר אומר: הרי זה עם הארץ (שחשוד על המעשרות ועל הטהרות).

רבי שמואל בר נחמני אמר: הרי זה בור (גרוע מעם הארץ).

רבי ינאי אומר: הרי זה כותי (ואסור לאכול פיתו ויינו, דכיון שלא שימש חכמים - אינו מקפיד על דברי חכמים לדעתם, ולא שנה אלא להראות עצמו כתלמיד חכם).

רב אחא בר יעקב אומר: הרי זה מגוש (מכשף האוחז את העינים וגונב את הלבבות - ואף זה כן).

אמר רב נחמן בר יצחק: מסתברא כרב אחא בר יעקב, דאמרי אינשי 'רטין מגושא ולא ידע מאי אמר' (תרגום 'וחובר חבר' (דברים יח,יא) הוא 'מגוש': לוחש המכשף את לחשיו ואינו מבין מה הם ומה פירושם, אלא כך מעשיהם, שהמכשפות בא על ידי אותם הלחשים)' - תני תנא ולא ידע מאי אמר (ואף זה: תנא, שלא שימש בתלמוד - שונה משנתו ואינו יודע מה היא).

תנו רבנן: '*איזהו עם הארץ* (שנחשד על הטהרות ועל המעשרות ומוחזק מגעו טמא)*?*

*כל שאינו קורא קרית שמע שחרית וערבית בברכותיה* (דהא ודאי אינו יודע כלום אבל יודע לקרות וקורא - לא עם הארץ הוא) *- דברי רבי מאיר; וחכמים אומרים: כל שאינו מניח תפילין;*

*בן עזאי אומר: כל שאין לו ציצית בבגדו.*

*רבי יונתן בן יוסף אמר: כל שיש לו בנים ואינו מגדלן ללמוד תורה.*

*אחרים אומרים: אפילו קורא ושונה ולא שימש תלמיד חכם - זהו עם הארץ. קרא ולא שנה - הרי זה בור; לא קרא ולא שנה - עליו הכתוב אומר* [ירמיהו לא,כו: הנה ימים באים נאם ה'] *וזרעתי את בית ישראל ואת בית יהודה זרע אדם וזרע בהמה*.

(משלי כד,כא) יְרָא אֶת ה' בְּנִי וָמֶלֶךְ עִם שׁוֹנִים אַל תִּתְעָרָב: אמר רבי יצחק: אלו ששונים הלכות (שלא שימשו לתלמידי חכמים ולא הקפידו על טעמי המשניות; 'הלכות' = משניות).

פשיטא (דהכי הוא, אלא במאי נדרשיה אי לאו בהכי)?

מהו דתימא שונין בחטא, וכדרב הונא, דאמר רב הונא: כיון שעבר אדם עבירה ושנה בה - הותרה לו (דומה בעיניו היתר) - קא משמע לן.

תנא: '*התנאים מבלי עולם*'.

'*מבלי עולם*'? סלקא דעתך (ומה הם גורמין לאחרים)?

אמר רבינא: שמורין הלכה מתוך משנתן.

תניא נמי הכי: '*אמר רבי יהושע: וכי 'מבלי עולם' הן? והלא מיישבי עולם הן, שנאמר* [חבקוק ג,ו: עמד וימדד ארץ, ראה ויתר גוים, ויתפצצו הררי עד, שחו גבעות עולם -] *הליכות עולם לו* (השונה הלכות עולם שלו בזכותו)*; אלא שמורין הלכה מתוך משנתן* (קאמר שמבלין עולם בהוראות טעות, דכיון דאין יודעין טעמי המשנה - פעמים גורמין שמדמין לה דבר שאינו דומה; ועוד יש משניות הרבה (במשניות) דאמרינן 'הא מני פלוני הוא', ויחידאה היא ולית הלכתא כוותיה; ועוד שאינן יודעים במחלוקת תנאים הראשונים הלכה כדברי מי - הלכך מורין הוראות טעות).

אשה פרושה:

תנו רבנן: '*בתולה צליינית* (בעלת תפלה) *ואלמנה שובבית* (בעלת שכינות הולכת ומבקרת שכינותיה תמיד) *וקטן שלא כלו לו חדשיו* (לקמן מפרש) *- הרי אלו מבלי עולם* (שאינן אלא נואפות ומכשפות ומראות עצמן כצדקניות שלא יבדקו אחריהן)'.

איני! והאמר רבי יוחנן: למדנו יראת חטא מבתולה, וקיבול שכר מאלמנה (שהיתה טורחת עצמה יותר מן הצורך כדי לקבל שכר, כדמפרש ואזיל - למדנו שיטריח אדם עצמו במצוה לקבל שכר יותר):

יראת חטא מבתולה: דרבי יוחנן שמעה לההיא בתולה דנפלה אאפה, וקאמרה "רבונו של עולם! בראת גן עדן ובראת גיהנם, בראת צדיקים (לנחול גן עדן) ובראת רשעים (לירש גיהנם) - יהי רצון מלפניך שלא יכשלו בי בני אדם (להפסיד חלקם על ידי מגן עדן, ולירש גיהנם)";

קיבול שכר מאלמנה: דההיא אלמנה דהואי בי כנישתא בשיבבותה, כל יומא הות אתיא ומצלה בי מדרשיה דרבי יוחנן; אמר לה: "בתי - לא בית הכנסת בשיבבותך?" אמרה ליה: "רבי - ולא שכר פסיעות יש לי?"?

כי קאמר (מבלי עולם) - כגון יוחני בת רטיבי (אלמנה מכשפה היתה; וכשמגיע עת לידת אשה - היתה עוצרת רחמה במכשפות, ולאחר שמצטערת הרבה היתה אומרת: "אלך ואבקש רחמים אולי תשמע תפלתי", והולכת וסותרת כשפיה והַוְּלד יוצא; פעם אחת היה לה שכיר יום בביתה, והיא הלכה לבית האשה היולדת, ושמע השכיר קול הכשפים מתקשקשין בכלי כמו שההַוְּלד מקשקש במעי האם, ובא ופתח את מגופת הכלי והכשפים יצאו והוולד נולד וידעו כי בעלת כשפים היא).

מאי '*קטן שלא כלו לו חדשיו*'?

הכא תרגימו: זה תלמיד חכם המבעט ברבותיו (וקרי ליה '*קטן שלא כלו לו חדשיו*' על ידי שימיו מתקצרין, כדאמרינן בפרק קמא דחגיגה (ה,א))

רבי אבא אמר: זה תלמיד שלא הגיע להוראה ומורה, דאמר רבי אבהו אמר רב הונא אמר רב: מאי דכתיב (משלי ז,כו) כי רבים חללים הפילה ועצומים כל הרוגיה? (באשה זרה משתעי; ותלמיד שאינו נוהג עצמו כשורה קרי ליה נמי הכי?) 'כי רבים חללים הפילה' - זה תלמיד חכם שלא הגיע להוראה ('הפילה' - לשון נֵפֶל שלא כלו לו חדשיו) ומורה; 'ועצומים כל הרוגיה' - זה תלמיד חכם שהגיע להוראה ואינו מורה ('ועצומים' לשון עוצם עיניו [מראות ברע] (ישעיה לג,טו) שסוגרים פיהם ואינם מורים לצורכי הוראה).

(סוטה כב,ב)

ועד כמה (הוי ראוי להוראה)?

עד ארבעין שנין.

איני! והא רבה אורי (וכל שנותיו אינן אלא ארבעים, כדאמרינן בראש השנה (יח,א) רבה ואביי מדבית עלי קאתו כו')!?

בשוין (אם שוה לגדול העיר בחכמה - מותר להורות, או שאין זקן ממנו בעיר).

ומכות פרושין [הרי אלו מבלי עולם]:

תנו רבנן: '*שבעה פרושין הן: פרוש שיכמי ,פרוש נקפי, פרוש קיזאי, פרוש מדוכיא* (כולהו מפרש להו)*, פרוש 'מה חובתי ואעשנה', פרוש מאהבה, פרוש מיראה*'.

*'פרוש שיכמי'* - זה העושה מעשה שכם (שמלו שלא לשם שמים - אף זה מעשיו להנאתו: שיכבדוהו בני אדם - ולא לשם שמים)*;*

*'פרוש נקפי'* - זה המנקיף את רגליו (מהלך בשפלות, עקב בצד גודל, ואינו מרים רגליו מן הארץ, ומתוך כך מנקף אצבעותיו באבנים);

'פרוש קיזאי'?

אמר רב נחמן בר יצחק:

זה המקיז דם לכתלים (עושה עצמו כעוצם עיניו שלא יסתכל בנשים, ומתוך כך מכה ראשו בכותל והדם יוצא).

'*פרוש מדוכיא*'?

אמר רבה בר שילא: דמשפע (הולך כפוף) כי מדוכיא (בוכנא עשוי כמקבת וראשו כפוף).

'*פרוש "מה חובתי ואעשנה"* (למדוני מה עלי לעשות ואעשה)' – הא מעליותא היא (אם אינו בקי באיסורין ודקדוקי מצות ובא ללמוד)!?

אלא דאמר "מה חובתי תו ואעשנה (מה לעשות עוד ולא עשיתי)" (ומראה עצמו כאילו קיים את הכל).

'*פרוש מאהבה* (מאהבת שכר המצות, ולא לאהבת מצות הבורא) *פרוש מיראה* (של עונשין)' (אלא מה על האדם לעשות מאהבת השם יתברך? כאשר צוונו ה' אלהינו, וסוף השכר לבא) - אמרו ליה אביי ורבא לתנא: לא תיתני '*פרוש מאהבה פרוש מיראה*', דאמר רב יהודה אמר רב: לעולם יעסוק אדם בתורה ובמצות אפילו שלא לשמה, שמתוך שלא לשמה בא לשמה.

תוספות מסכת סוטה דף כב עמוד ב ד"ה לעולם יעסוק אדם בתורה ובמצות אע"פ שלא לשמה - ואי קשיא הא אמרינן בפ"ק דתענית (דף ז.) 'כל העוסק בתורה שלא לשמה נעשית לו סם המות', ובשלהי פרק 'היה קורא' במסכת ברכות (דף יז.) 'כל העוסק בתורה שלא לשמה נוח לו שלא נברא'?

נראה לתרץ: עוסק שלא לשמה - כגון מיראת היסורין, כי הכא, ומאהבת קיבול פרס: שאינו מתכוין להשלים רצון יוצרו שציוהו על כך אלא להנאתו, כדאמרינן בפ"ק דמסכת ע"ז (דף יט.) במצותיו חפץ מאד [תהלים קיב,א] ולא בשכר מצותיו, והיינו דתנן (אבות פ"א מ"ג): '*אל תהיו כעבדים המשמשין את הרב ע"מ לקבל פרס*' וכי הא דאמר בפ' עגלה ערופה (לקמן מז.) ואיתא בנזיר פרק 'מי שאמר הריני נזיר' (דף כג:) ובפרק בתרא דהוריות (דף י:) לעולם יעסוק אדם וכו' שבשכר מ"ב קרבנות שהקריב בלק זכה ויצאה ממנו רות גם הוא נתכוין להנאתו שהעלה קרבן לשם להשלים חפציו בשכרו, ולא לשם שמים, וכדאמרי' פ"ק דר"ה (דף ד.) '*האומר "סלע זו לצדקה ע"מ שיחיה בני" ה"ז צדיק גמור*'; אבל ההיא שלא לשמה דתענית ומס' ברכות אינו עוסק בתורה כדי לקיים לא מאהבה ולא מיראה אלא להוסיף על חטאתו פשע שעתה שגגות נעשו לו זדונות שאע"פ שידע שעובר לא מנע מכל תאות לבו כדמפרש התם (ברכות יז.) תכלית חכמה תשובה ומעשים טובים שלא יהא אדם קורא ושונה ומשמש תלמידי חכמים ובועט באביו ובאמו וברבו או במי שגדול הימנו שנאמר ראשית חכמה יראת ה' שכל טוב לכל עושיהם ללומדיהם לא נאמר אלא לעושיהם לעושים לשמה.

אמר רב נחמן בר יצחק: דמטמרא מטמרא (הנסתרות נסתרות מבני אדם), ודמגליא מגליא (והגלויות גלויות); (ומכל מקום) בי דינא רבה (לבית דין הגדול כולם גלויות) ליתפרע מהני דחפו גונדי (והוא יפרע מן המתכסים בטליתות ומראין עצמן כפרושין ואינן פרושין).

אמר לה ינאי מלכא לדביתיה: אל תתיראי מן הפרושין (שהפרושין היו שונאין אותו לפי שהרג מן החכמים הרבה, ונהפך להיות צדוקי, כדאמר בקידושין (סו,א), וכשמת היתה אשתו יראה מהן שלא יעבירו המלוכה מבניה, והיתה אומרת לו לבקש מלפניהם עליה ואמר לה: "אל תתיראי מן הפרושין" שצדיקים הן, ולא יגמלוך רעה ולא לבניך שלא חטאו להם) ולא ממי שאינן פרושין (שהם אוהביי), אלא מן הצבועין (כלומר שאין מראיתם כתולדותם, אלא צבועין מבחוץ ואין תוכן כברם) שדומין לפרושין, שמעשיהן כמעשה זמרי (שהן רשעים) ומבקשין שכר כפנחס (אומרים לבריות לכבדן כפנחס; ואיכא דמפרש לה לענין צניעותא).

משנה:

רבי שמעון אומר: אין זכות תולה במים המרים; ואם אתה אומר הזכות תולה במים המאררין - מדהה אתה את המים בפני כל הנשים השותות, ומוציא אתה שם רע על הטהורות ששתו, שאומרים "טמאות הן, אלא שתלתה להן זכות"!

רבי אומר: הזכות תולה במים המאררים, ואינה יולדת ואינה משבחת, אלא מתנוונה והולכת; לסוף היא מתה באותה מיתה.

נטמאת מנחתה עד שלא קדשה בכלי - הרי היא ככל המנחות (שנטמאו עד שלא קדשה בכלי), ותפָּדֶה (ותצא לחולין ומהמעות יקנה אחרת); ואם משקדשה בכלי - הרי היא ככל המנחות ותשרף (שקדשה קדושת הגוף ואינה יוצאה עוד לחולין).

ואלו שמנחותיהן נשרפות:

(סוטה כג,א)

[המשך המשנה:]

האומרת "טמאה אני לך", ושבאו לה עדים שהיא טמאה, והאומרת "איני שותה", ושבעלה אינו רוצה להשקותה, ושבעלה בא עליה בדרך;

וכל הנשואות לכהנים - מנחותיהן נשרפות (ואפילו קרב הקומץ כהלכתו ולא נטמאו - נשרפין שירים בבית הדשן כדמפרש בגמרא).

בת ישראל שנשאת לכהן מנחתה נשרפת, וכהנת (בת כהן) שנשאת לישראל מנחתה נאכלת (ד'כל מנחת כהן כליל תהיה לא תאכל' כתיב (ויקרא ו,טז); אבל כהנת הנשואה לישראל - נאכלת וכן כהנת אלמנה וגרושה שהביאה מנחתה - נאכלת).

מה בין כהן לכהנת?

מנחת כהנת נאכלת, ומנחת כהן אינה נאכלת;

כהנת מתחללת (מן התרומה ומן הכהונה אם נבעלה לפסול), וכהן אין מתחלל (אם נשא גרושה זונה וחללה; וטעם דכולה מתניתין מפרש בגמרא);

כהנת מטמאה למתים ואין כהן מטמא למתים;

כהן אוכל בקדשי קדשים ואין כהנת אוכלת בקדשי קדשים (חטאת ואשם ומנחה: בכולם כתיב 'כל זכר בכהנים [יאכלנו]' [ויקרא ז,ו]).

מה בין איש לאשה (בישראל נמי קמיירי)?

האיש פורע ופורם (כשהוא מנוגע פורע ראשו ופורם בגדיו) ואין האשה פורעת ופורמת;

האיש מדיר את בנו (קטן) בנזיר (וחלה הנזירות עליו אפילו לכשיגדל) ואין האשה מדרת בנה בנזיר;

האיש מגלח על נזירות אביו (אם נדר אביו בנזירות והפריש קרבנותיו ומת, והיה בנו נזיר - הבן מגלח ביום מלאת, ומביא קרבנות שהפריש אביו) ואין האשה מגלחת על נזירות אביה;

האיש מקדש את בתו (מקבל קידושי בתו קטנה שלא מדעתה) ואין האשה מקדשת את בתה;

האיש מוכר את בתו (לאמה כשהיא קטנה) ואין האשה מוכרת את בתה;

האיש נסקל ערום ואין האשה נסקלת ערומה;

האיש נתלה ואין האשה נתלית;

האיש נמכר בגניבתו ואין האשה נמכרת בגניבתה.

גמרא:

תנו רבנן: '*כל הנשואות לכהונה - מנחותיהן נשרפות* (אחת מנחת סוטה ואחת מנחת נדבה)*.*

*כיצד?*

*כהנת לויה וישראלית שנשאת לכהן - אין מנחתה נאכלת מפני שיש לו חלק בה* (שהוא מקריבה משלו, וכתיב 'כל מנחת כהן [כליל תהיה לא תאכל] [ויקרא ו,טז])*, ואינה עולה כליל מפני שיש לה חלק בה* (שלכפרתה היא באה; ואין מנחת זר ובת כהן קריבין כליל בלא קמיצה [?])*, אלא הקומץ קרב בעצמו, והשירים קריבין בעצמן* (לאחר שקרב הקומץ)'.

איקרי כאן [ספרא ויקרא דבורא דנדבה פרשתא יב הלכה ו] '*כל שהוא 'ממנו לאישים'* [ויקרא ב,יא: כל המנחה אשר תקריבו לה' לא תעשה חמץ כי כל שאר וכל דבש לא תקטירו ממנו אשה לה'] - (כי כל שאור וכל דבש לא תקריבו לה' הוה ליה למכתב; למה ליה למכתב 'ממנו'? אלא למדרשיה נמי באנפי נפשיה: לא תקטירו כל שממנו עולה כבר אשה לה''; ויש בכלל לאו זה בשר כל קרבנות חוץ מעולה, ויש בכלל זה שירי מנחות) *- הרי הוא בבל תקטירו*' (והכא נמי: דלמא בתר חלק שלה אית לן למיזל, והויא הקטרת קומץ כהלכתו, ואלו שירים גמורין הם, וישנן בבל תקטירו)?

אמר יהודה בריה דרבי שמעון בן פזי: דמסיק להו לשום עצים (דנימא הכי: אם ראויים הן להקטיר ולא היתה ראויה ליקמץ כדין מנחת כהן - הרי זו הקטרה לשמה, וקמיצה לא מעלה ולא מורדת; ואם ראויה היתה ליקמץ, ואלו שיריה - הרי הן כשאר עצי המערכה), כרבי אליעזר, דתניא (יומא מז,ב): '*רבי אליעזר אומר: לריח ניחוח - אי אתה מעלה, אבל אתה מעליהו לשום עצים*' (פלוגתייהו בזבחים [פ"ח מ"ד]: '*אֵבָרי חטאת שנתערבו באברי עולה: רבי אליעזר אומר: יתנם למעלה, ורואה אני את בשר חטאת על המזבח כאילו הן עצים; וחכמים אומרים: תעובר צורתן ויצאו לבית השריפה*', שאסור להקטיר אברי חטאת, משום לאו ד'כל שממנו לאישים', ורבי אליעזר סבר: בתריה דההוא קרא כתיב (ויקרא ב,יב) 'קרבן ראשית תקריבו אותם לה'': שאור ודבש בכורים אתה מביא מן התמרים, ומנחת שתי הלחם שהוא ראשית - מן השאור; 'ואל המזבח לא יעלו לריח ניחוח' [המשך הפסוק] - קאי נמי א'ממנו אשה לה', דאוקמיה בבל תקטירו, ואשמעינן דלא אסר הקטרתו אלא כשמתכוין לריח ניחוח).

הניחא לרבי אליעזר דאית ליה האי סברא, אלא לרבנן דלית להו האי סברא מאי איכא למימר?

דעבדי להו כרבי אלעזר ברבי שמעון, דתניא: '*רבי אלעזר ברבי שמעון אומר: הקומץ קרב בעצמו והשירים מתפזרים על בית הדשן*' (במנחות בפרק 'אלו מנחות' (עג,ב) גבי מנחת חוטא כהן שמביא על שמיעת קול או על ביטוי שפתים או על טומאת מקדש וקדשיו בדלי דלות, ופליגי רבנן עליה דרבי שמעון, ואמרי: (ויקרא ה,יג) 'והיתה לכהן כמנחה' - מנחת חובתו של כהן כליל, כמנחת נדבתו, ואינה נקמצת [ורבי שמעון דריש ליה לקרא התם הכי: וכי נאמר 'והיתה לכהן כמנחת**ו**'? לא נאמר אלא] כמנחת חוטא של ישראל: מה של ישראל נקמצת - אף מנחת חוטא של כהן נקמצת; אי מה מנחת ישראל שיריה נאכלין אף זו שיריה נאכלין? - תלמוד לומר 'והיתה לכהן כמנחה' - לכהן כמנחה לענין עבודת כהן: שטעונה קמיצה, ולא 'לאישים כמנחה'; הא כיצד? - הקומץ קרב לעצמו והשיריים קריבין לעצמם, ולית ליה 'כל שממנו לאישים' כלל; רבי אלעזר ברבי שמעון פליג עליה ואמר: קומץ קרב לעצמו ושירים מתפזרין לאיבוד),

(סוטה כג,ב)

ואפילו רבנן לא פליגי עליה דרבי אלעזר ברבי שמעון אלא במנחת חוטא של כהנים דבת הקרבה היא (דמקשי חובתו לנדבתו דלא בעי קמיצה) אבל בהא (אבל הא דלאו בת הקרבה היא, דדלמא בתרה דידה אזלינן ושירים גמורים נינהו) אפילו רבנן מודו (דמתפזרין).

בת ישראל הנשואה [לכהן מנחתה נשרפת, וכהנת שנשאת לישראל מנחתה נאכלת]:

מאי טעמא (קאמר מתניתין מנחת כהנת נאכלת כשאינה נשואה לכהן, וכשהיא נשואה לכהן אינה נאכלת - כליל מיהא לא הויא)?

(ויקרא ו,טז) וכל מנחת כהן כליל תהיה לא תאכל' - כהן ולא כהנת.

כהנת מתחללת כהן אין מתחלל:

מנלן?

אמר קרא (ויקרא כא,טו) ולא יחלל זרעו בעמיו [כי אני ה' מקדשו] (בכהן הנושא פסולה לכהונה כתיב) - זרעו מתחלל והוא אינו מתחלל (ודרשינן בקידושין (עז,א): 'לא יחלל': שני חילולין: אחד לה ואחד לזרעו: שהכהן מחלל את שתיהן, אבל הוא אין מתחלל).

כהנת מטמאה [למתים ואין כהן מטמא למתים]:

מאי טעמא?

אמר קרא [ויקרא כא,א: ויאמר ה' אל משה] אמור אל הכהנים בני אהרן [ואמרת אלהם: לנפש לא יטמא בעמיו] - בני אהרן (...לנפש לא יטמא) - ולא בנות אהרן (באזהרה זו).

כהן אוכל בקדשי קדשים:

דכתיב (במנחה) (ויקרא ו,יא) כל זכר בבני אהרן יאכלנה (חק עולם לדרתיכם מאשי ה', כל אשר יגע בהם יקדש).

ומה בין איש [לאשה? - האיש פורע ופורם ואין האשה פורעת ופורמת]:

תנו רבנן [ספרא תזריע פרשתא ה פרק יב ה"א]: '[ויקרא יג,מד] *איש* [צרוע הוא טמא הוא; טמא יטמאנו הכהן בראשו נגעו] *- אין לי* (שנחלט בטומאת נתקים) *אלא איש* (סמוך לו והצרוע אשר בו הנגע ולא איבעי ליה למכתב אלא בגדיו יהיו פרומים וראשו יהיה פרוע דהא כתיב לעיל דבמצורע קמיירי אלא לרבות צרוע שני כגון אשה)*, אשה מנין? - כשהוא אומר* (סמוך לו) (ויקרא יג,מה) *והצרוע אשר בו* [הנגע, בגדיו יהיו פרמים וראשו יהיה פרוע ועל שפם יעטה; ו'טמא טמא' יקרא] (ולא איבעי ליה למכתב אלא 'בגדיו יהיו פרומים וראשו יהיה פרוע', דהא כתיב לעיל דבמצורע קמיירי) *- הרי כאן שנים* (אלא לרבות צרוע שני, כגון אשה)*; אם כן, מה תלמוד לומר 'איש'* (מאחר שסופינו לרבות את האשה)*? לענין שלמטה* (לאו למעוטי מטומאה האמורה בפסוק זה בא למעוטי, אלא מענין האמור בפסוק שלאחריו, דכתיב ביה פריעה ופרימה - לומר לך)*: איש פורע* (ופורם, ולא אשה).

האיש מדיר את בנו בנזיר ואין האשה מדרת בנה בנזיר:

אמר רבי יוחנן: הלכה היא בנזיר (הלכה למשה מסיני הוא בהלכות נזיר).

האיש מגלח על נזירות אביו ואין האשה מגלחת על נזירות אביה:

אמר רבי יוחנן: הלכה היא בנזיר.

האיש מקדש את בתו ואין האשה מקדשת את בתה:

דכתיב [דברים כב,טז: ואמר אבי הנער[ה] אל הזקנים] את בתי נתתי לאיש הזה [וישנאה] (באביה נתלית נתינתה).

האיש מוכר את בתו ואין האשה מוכרת את בתה:

דכתיב [שמות כא,ז) כי ימכור איש את בתו [לאמה לא תצא כצאת העבדים].

האיש נסקל ערום [ואין האשה נסקלת ערומה]:

מאי טעמא?

[ויקרא כד,יד: הוצא את המקלל אל מחוץ למחנה וסמכו כל השמעים את ידיהם על ראשו] ורגמו אותו [כל העדה] - מאי 'אותו'? אילימא 'אותו - ולא אותה' - והכתיב (גבי נערה המאורסה והוצאתם את שניהם וסקלתם אותם:) (דברים יז,ה) והוצאת את האיש ההוא או את האשה ההיא [אשר עשו את הדבר הרע הזה אל שעריך: את האיש או את האשה, וסקלתם באבנים ומתו]!? אלא: (הא דממעט אשה - לענין ערום דנפיק מהאי קרא מיעוטא) 'אותו' (משמע) בלא כסותו, ולא אותה בלא כסותה! (ולהכי נקט ליה להאי משמעותא דערום בלשון זכר גבי איש, למימרא: הא אותה - בכסותה.)

האיש נתלה ואין [האשה נתלית]:

מאי טעמא?

אמר קרא [דברים כא,כב: וכי יהיה באיש חטא משפט מות והומת] ותלית אותו על עץ'; 'אותו' - ולא אותה!

האיש נמכר בגניבתו (אם אין לו מה לשלם) ואין האשה נמכרת בגניבתה:

מאי טעמא?

אמר קרא [שמות כב,ב: אם זרחה השמש עליו דמים לו: שלם ישלם אם אין לו] ונמכר בגניבתו' – 'בגניבתו' - ולא בגניבתה.

הדרן עלך היה נוטל

1. כנראה רבי אליעזר, שמימרתו הובאה לפני זו של רב יהושע; אך אעפ"כ אולי רבי אלעזר בן שמוע, משום שמימרתו הובאה אחרי דברי בן עזאי, וכן אחרי סתם משנתנו שהיא כנראה כרבי עקיבא!? [↑](#footnote-ref-1)
2. שהתג הוא גדול ואינו מתייבש מיד [↑](#footnote-ref-2)